### 31.    Beslutning om udmøntning af puljemidler til generelt løft af folkeskolen i 2020

**Åbent**

Sagsnr.: 326-2020-60638       J.nr.: 17.00.00           Dokumentnr.:
326-2020-223782

**Sagstype**

Beslutning.

**Resume og sagens baggrund**

Kalundborg Kommune modtager i 2020 ca. 2 mio. kr. i
puljemidler til et generelt løft af folkeskolen via flere lærere.
Budgetpartierne i Kalundborg Kommune ønsker, at puljemidlerne udmøntes til
indsatser på skolernes overbygning for at styrke elevernes kundskaber i dansk
og matematik. Nedenfor ses et forslag til fordelingen af midler blandt
overbygningsskolerne.

**Indstillinger**

Direktøren indstiller, at:

1. Puljemidlerne i 2020 udmøntes
til en målrettet indsats på skolernes overbygninger m.h.p. at styrke elevernes
kundskaber i dansk og matematik og

2. Puljemidlerne fordeles til
skolernes overbygninger ud fra nedenstående skema

**Behandling**

Børn- og Familieudvalget, Økonomiudvalget,
Kommunalbestyrelsen.

**Sagsfremstilling**

Den 12. juni 2020 fik alle kommuner mulighed for, inden den
24. juni 2020, at give en tilbagemelding til Børne- og Undervisningsministeriet
om, hvorvidt kommunen ønsker at modtage puljemidler til et generelt løft af
folkeskolerne i indeværende budgetår.

Puljemidlerne udmøntes som følge af Aftale mellem
regeringen, Radikale Venstre, Socialistisk Folkeparti, Enhedslisten og
Alternativet om finansloven for 2020, hvor der blev afsat 275 mio. kr. i 2020,
400 mio. kr. i 2021, 550 mio. kr. i 2022 og 807 mio. kr. i 2023 og frem som
reserve til et generelt løft af folkeskolen. Den 2. juni blev der indgået
aftale mellem parterne om udmøntning af midlerne i 2020. Der forhandles fortsat
om midlerne i 2021 og frem.

Midlerne fordeles efter den enkelte kommunes andel af elever
i folkeskolen.

Puljemidlerne for 2020 skal anvendes i indeværende budgetår
og eventuel uforbrugt del af det udbetalte tilskud skal tilbagebetales.
Tilskuddet skal som udgangspunkt anvendes til løn- og pensionsudgifter til
lærere, som varetager en funktion i direkte tilknytning til elever i
almindelige folkeskoler, specialskoler, dagbehandlingstilbud og
anbringelsessteder samt heldagsundervisning i ungdomsskoler.

Det er op til kommunen at beslutte, hvorledes tilskuddet
skal fordeles blandt de omfattende skoletyper og de enkelte skoler.

I forbindelse med tildelingen af puljemidler til et generelt
løft af folkeskolen, så skal partierne bag Budget 2020 træffe beslutning om
udmøntning af midler fra Finansloven. Det fremgår af hensigtserklæring H5 i
budgetaftalen. Der fremlægges forslag om, at midlerne i 2020 målrettes en
indsats i folkeskolernes almene overbygninger med henblik på at styrke
elevernes generelle kundskaber i dansk og matematik. Formålet er at ruste
eleverne bedre til det videre uddannelsesforløb og reducere andelen af elever,
der ikke opnår karakteren 02 i dansk og matematik ved afgangseksamen. Den
enkelte overbygningsskole beslutter selv, hvordan midlerne anvendes i forhold
til det beskrevne formål.

Nedenfor ses et forslag til fordeling af midlerne blandt
overbygningsskolerne.

|  |  |
| --- | --- |
| Skole | Beløb til udmøntning 2020 baseret på elevtal |
| Firhøjskolen | 97.943 kr. |
| [adresse] | 89.039 kr. |
| Hvidebækskolen | 245.748 kr. |
| Høng Skole | 338.349 kr. |
| Kr. [adresse] | 89.039 kr. |
| Nyrupskolen | 258.214 kr. |
| Rynkevangskolen | 345.472 kr. |
| Skolen på [adresse] 423.827 kr. |
| [adresse] | 151.367 kr. |
| **I alt** | **2.039.000 kr.** |

**Økonomiske konsekvenser**

Der tilføres 2.039.000 kr. til skolerne på baggrund af
ovenstående fordeling.

**Børn- og Familieudvalgets møde
den 12. august 2020:**

Flertallet bestående af Aage Mogensen (V),
Peter Paulsen (V), Steven Mortensen (V) og Signe Karlsen (V) anbefaler,
at Kommunalbestyrelsen godkender indstillingen.

Lene Paulsen (A), Adam Nielsen (Løsgænger) og
Claus Eriksen (F) tager forbehold.

**Økonomiudvalgets møde den 19.
august 2020:**

Anbefales.

Liste A og Ø tager forbehold.